Za djecu možemo raditi bolje samo uz pomoć njihovih roditelja.

Stručnjaci mogu pomoći roditeljima, no ne mogu ih zamijeniti, jer koliko god znali o djeci općenito, ne znaju gotovo ništa o pojedinom djetetu.

 (Penelope Leach)

Poštovani roditelji!

U svakoj školskoj godini okrećemo novu stranicu zajedničkog rada na poboljšanju postignuća učenika: razvijanju njihovih znanja i vještina. Kao i dosada očekujemo da ćete nam biti suradnici i dragocjena pomoć jer uključenost roditelja u školski život i podučavanje svoga djeteta ima pozitivan utjecaj ne samo na njegov školski uspjeh već i cjelokupno njegovo ponašanje i osjećaj samopoštovanja.

Dobra povezanost škole i doma presudna je za bolje privikavanje na školski život, bolje rezultate u učenju, prevenciju problematičnih ponašanja, veće ambicije oko nastavka školovanja.

DOBROBITI PARTNERSTVA RODITELJA I UČITELJA

…ZA DJECU

- postižu bolje rezultate u učenju, redovitije ispunjavaju svoje obveze i manje izostaju s nastave

- razvijaju pozitivnije socijalne stavove i ponašanje

- lakše prihvaćaju školu kao mjesto gdje grade svoj vlastiti identitet i samopoštovanje te se uče samostalnosti i izvan svoje obitelji

- od odraslih uče kako razgovarati i izraziti svoje mišljenje u različitim školskim situacijama, odnosno kasnije u životu

- lakše prepoznaju i zadovoljavaju svoje posebne potrebe

- svoju orijentaciju u budućnosti češće biraju u skladu s svojim kapacitetima

- postaju stvarno središte obrazovnog sustava i procesa učenja u školi

ZA UČITELJE

- kroz dobre odnose roditeljima i njihovu prisutnost u školi dobivaju stvarnu pomoć u radu

- dobivaju u roditeljima saveznike u rješavanju problema i teškoća na način postizanja kompromisa u kojem su obje strane ravnopravne, čime se sprječavaju sukobi i frustracije

- jačaju svoju profesionalnost kroz uvažavanje različitosti obitelji i djeteta kao dijela obitelji

- postižu pozitivniju sliku u očima roditelja te njihovo razumijevanje za složenost i težinu učiteljskog posla

- postižu veće povjerenje roditelja u školu i njezina nastojanja

- postaju motiviraniji i zadovoljniji poslom

- imaju bolji ugled u društvenoj zajednici

… ZA RODITELJE

- bolje su informirani o onome što se događa u školi

- jačaju svoje samopouzdanje i sigurnost u pružanju pomoći djetetu u učenju kod kuće

- postižu pozitivniju sliku u očima učitelja

- daju svoj glas i doprinos kvalitetnijem radu škole

- njihove se potrebe bolje uvažavaju u svrhu boljitka djeteta

- imaju podršku u ispunjavanju svoje roditeljske uloge i pomoć u razumijevanju obrazovnog sustava i onoga što škola očekuje od njih kao roditelja

- kao partneri postaju sudionici, a ne pasivni promatrači školskoga života svoga djeteta

ZAŠTO BI SE KOMUNIKACIJA IZMEĐU ŠKOLE I OBITELJI MORALA INTENZIVIRATI TEK ONDA KAD DOĐE DO PROBLEMA ZBOG DJETETOVA NEPRIMJERENOG PONAŠANJA ILI OČITOG NEUSPJEHA U SVLADAVANJU GRADIVA?!

Kada roditelji sudjeluju u školskome životu i učenju svoje djece, DJECA SU NA DOBITKU – postižu bolji uspjeh u školi, rjeđe izostaju, razvijaju pozitivnije socijalne stavove i ponašanje te imaju veće šanse za dobar nastavak školovanja